कासगंज। यूपी के कासगंज में भड़की हिंसा की आग अभी बुझी भी नहीं है कि प्रदेश में एक और जगह हिंसा भड़काने की साजिश रची जा रही है। कासगंज जिले के गंजडुंडवारा कस्बे में कुछ अज्ञात लोगों ने एक धार्मिक स्थल के दरवाजे में आग लगा दी। इस घटना के बाद कस्बे में तनाव का माहौल पैदा हो गया है। धर्म स्थल में आगजनी की घटना कस्बे की सब्जी मंडी के पास हुई है। सूचना मिलते ही पुलिस और प्रशासनिक अधिकारियों ने पहुंचना शुरू कर दिया है।पुलिस सुरक्षा बढ़ा दी गई है। तनाव के देखते हुए इलाके में धारा 144 लागू कर दी गई है।